钦定古今图书集成/明伦汇编/氏族典/第231卷 > 杨子器
## 钦定古今图书集成/明伦汇编/氏族典/第231卷 > 杨子器

按《明外史杨子器传》：“子器，字名父，慈谿人。举进士第，
历知昆山、高平二县，移常熟，皆有实政。擢吏部考功
主事。弘治十三年，火筛寇边，掠军民榆林城下，守将
闭门。子器请先按纵寇不击者罪，然后进讨。”又言：“宜
敕边将侦其出入，如寇掠延绥，则甘、凉之兵出；掠宁
夏，则大同之兵出。出其所不趋，趋其所不备，乘间抵”
隙，犁其巢穴。枢府马文升善其言，下之边将。时孝宗
大开言路，子器数有建白，最后又陈二十事。正德初，
历验封郎中。寻出为湖广参议，与平郴、桂山贼。再迁
河南右参政，卒官。